Električková trať Americké nám. – Astronomická

Električková trať Americké nám. – Astronomická (alebo Ružinovská radiála) je jedna z električkových tratí (radiál) v Bratislave, ktorá sa nachádza v juhovýchodnej časti mesta. Spája východnú časť Ružinova s centrom metropoly, konkrétne medzi Americkým námestím a Astronomickou ulicou. Trať bola sprevádzkovaná 1. apríla 1971.

 Popis trate 
Trať začína na východnom konci Ružinova súbežne s Ružinovskou ulicou na zastávke Astronomická. Po 2,6 km prechádza podjazdom popod Bajkalskú ulicu, kde v polovici tejto trasy (1,3 km) križuje Tomášikova ulicu. Následne pokračuje súbežne so Záhradníckou ulicou, ktorú po 800 metroch križuje a pokračuje súbežne s Miletičovou ulicou, ktorú križuje po 400 metroch a pokračuje súbežne s Trnavskou cestou. Po 230 metroch križuje Karadžičovu a Legionársku ulicu a po 290 metroch sa trať rozdeluje smerom do centra a smerom na Vazovovu ulicu, kde sa po 170 metroch napája na električkovú trať do Rače, tzv. Račiansku radiálu. Trať končí zastávkou Americké nám., ktorá sa nachádza za rozdelovaním trate s Vazovovou ulicu.

Koľajový zvršok je buď otvorený (časť Miletičovej ulice a Trnavskej cesty) alebo zatrávnený (časť Záhradníckej ulice), v priestore staníc potom tiež dláždený (Ružinovská ulica), koľaje sú upevnené na podvaloch. Trolejové vedenie a osvetľovacie telesá sú upevnené na stĺpoch po celej trase trati. Zastávka Krížna je združená, čiže na jednom nástupišti v oboch smeroch stoja zároveň električky aj autobusy.

Na trati sa nachádza spolu 11 zastávok vrátane výstupnej, resp. nástupnej. Trať prechádza spolu cez 17 priecestí, z ktorých 9 je svetelných.

V určitých úsekoch je maximálna rýchlosť znížená z 50 na 40, 30, 25, 20 alebo 10 km/h (viď v tabuľke).
 P.č. Úsek Max. rýchlosť smer: centrum smer: Astronomická 1. otočisko Astronomická 10 km/h 10 km/h 2. Astronomická – začiatok križovatky s Tomášikovou ulicou 50 km/h 50 km/h 3. križovatka s Tomášikovou ulicou – začiatok výhybky za zastávkou Nemocnica Ružinov 50 km/h 30 km/h 4. začiatok výhybky za zastávkou Nemocnica Ružinov – koniec výhybky za zastávkou Nemocnica Ružinov 40 km/h 50 km/h 5. koniec výhybky za zastávkou Nemocnica Ružinov – začiatok podjazdu popod Bajkalskú ulicu 50 km/h 50 km/h 6. podjazd popod Bajkalskú ulicu 30 km/h 30 km/h 7. koniec podjazdu popod Bajkalskú ulicu – začiatok krížovatky so Záhradníckou a Miletičovou ulicou 50 km/h 50 km/h 8. krížovatka so Záhradníckou a Miletičovou ulicou 20 km/h 20 km/h 9. koniec krížovatky so Záhradníckou a Miletičovou ulicou – začiatok križovatky s Miletičovou ulicou (pri OC Central) 50 km/h 50 km/h 10. križovatka s Miletičovou ulicou (pri OC Central) 25 km/h 25 km/h 11. koniec križovatky s Miletičovou ulicou (pri OC Central) – začiatok križovatky s medzi Metodovou ulicou 40 km/h 40 km/h 12. križovatka s Metodovou ulicou – začiatok križovatky s Krížnou ulicou 40 km/h 50 km/h 13. začiatok križovatky s Krížnou ulicou – koniec zastávky Trnavské mýto 20 km/h 20 km/h 14. koniec zastávky Trnavské mýto – úsek pred začatím zastávky Americké nám. 40 km/h 50 km/h 15. úsek pred začatím zastávky Americké nám. – začiatok zastávky Americké nám. 20 km/h 20 km/h 16. úsek zastávky Americké nám. 50 km/h 50 km/h

 Rekonštrukcie 
Trať bola zrekonštruovaná v rokoch 2008 – 2010. Následne by mala byť zrekonštruovaná v rokoch 2024 – 2025.

 Zastávky 

 Pozri aj 
 Zoznam električkových tratí v Bratislave
 Električková doprava v Bratislave

 Referencie 

Kategória:Električkové trate v Bratislave
Kategória:Ružinov
Kategória:Staré Mesto (Bratislava)